□改編 自編 111 年新北市各級學校東南亞語文競賽 團體朗讀文稿 菲律賓 語 國高中 組 B-1 Masayang Kapaskuhan Malapit na ang Pasko. May makikitang mga parol at makukulay na palamuti sa mga bahay at kalsada. May maririnig ding mga kantang Pamasko sa mga pampublikong lugar. Pedro: Ang saya-saya ko! Malapit na ang Pasko. Naghanda ka na ba ng regalo? Magpapalitan tayo ng Pamaskong regalo. Susan: May napili na akong isang magandang regalo. Tiyak na magugustuhan ninyo. Pedro: Totoo? Huwag mong kalimutan, ilagay mo sa ilalim ng Christmas tree. Susan: Ano ang gusto mong matanggap na regalo? Pedro: Um, gusto kong makatanggap ng nauusong damit na puwede kong isuot sa paaralan. Saan ka pupunta sa Araw ng Pasko? Susan: Magsisimba ako sa bayan. Magsusuot ako ng bagong damit at sapatos.
Pedro: Oo, magsisimba rin kaming lahat. Magdadasal at magpapasalamat kami sa Panginoon sa lahat ng biyaya. Susan: Pagkatapos ng misa, may handang madaming pagkain si Nanay. Pedro: Oo nga! Tuwing Pasko, naghahanda si Nanay ng litson, queso de bola, puto, hamon at mainit na tsokolate. Susan: May handang masarap na palabok din sa aming bahay! Pedro: Magkasama ang buong pamilya tuwing Bisperas ng Pasko, pinakamasaya ang magkasamang kumakain ng Noche Buena. Susan: Tuwing Araw ng Pasko, bumibisita ako sa aking Ninong at Ninang. Pedro: Laging may nakahandang regalo si Ninang para sa akin. May handa rin akong regalo para kay Ninong at Ninang. Susan: Magka-karoling ako sa kanilang dalawa. Pedro: Wow! Ang saya naman! Maligayang Pasko sa iyo at sa iyong buong pamilya! Susan: Maligayang Pasko rin sa iyo at sa iyong buong pamilya!